b'\n_START_ARTICLE_\nAnders Jerichow\n_START_PARAGRAPH_\nAnders Jerichow (f\xc3\xb8dt 27. juli 1956) er en dansk journalist og kronikredakt\xc3\xb8r p\xc3\xa5 Politiken.\n_START_SECTION_\nBaggrund og tidlig karriere\n_START_PARAGRAPH_\nAnders Jerichow er gift med journalist Rie Jerichow med hvem han har to b\xc3\xb8rn._NEWLINE_Uddannet journalist 1981 fra Danmarks Journalisth\xc3\xb8jskole, hvorefter han fra 1982 til 1993 arbejdede som journalist og udenrigsredakt\xc3\xb8r p\xc3\xa5 Weekendavisen. I 1993 skiftede han til Politiken, hvor han arbejdede som udlandsredakt\xc3\xb8r indtil 1998. I 1998 blev han ansvarshavende chefredakt\xc3\xb8r og direkt\xc3\xb8r p\xc3\xa5 avisen Aktuelt, indtil avisen lukkede i 2001. I 2002 vendte han efter et f\xc3\xa5 m\xc3\xa5neders ophold som chefredakt\xc3\xb8r p\xc3\xa5 dagbladet Information tilbage til Politiken, hvor han har v\xc3\xa6ret udenrigspolitisk kommentator siden 2002 og siden da kronikredakt\xc3\xb8r og lederskribent. Han har desuden v\xc3\xa6ret kursusleder p\xc3\xa5 den Den Journalistiske Efteruddannelse siden 1997.\n_START_SECTION_\nIvrig debatt\xc3\xb8r\n_START_PARAGRAPH_\nOptr\xc3\xa6der blandt andet som kommentator p\xc3\xa5 tv og radio om mellem\xc3\xb8stlige forhold m.m._NEWLINE_Argumenterede forud og i forbindelse med Irakkrigen i 2003 for, at det moralsk var rigtigt at st\xc3\xb8de Saddam Hussein fra magten p\xc3\xa5 grund af hans historisk grove kr\xc3\xa6nkelser af menneskerettighederne._NEWLINE_I forbindelse med krigen i Syrien efter Ruslands indtr\xc3\xa6den i 2015 argumenterede Jerichow for at Danmark skulle medvirke til at bombe syriske luftbaser og oprette sikre zoner._NEWLINE_Har deltaget i forskellige debatter om religion og gud, hvor han er fortaler for det verdslige samfund, ligesom han pl\xc3\xa6derer for at staten skal v\xc3\xa6re religionsneutral.\n_START_SECTION_\nPriser\n_START_PARAGRAPH_\nTildelt u-landsjournalisters Nairobi-pris 2002'